en en id en ms id id id ms id en id id ms id id ms fr ms ms ms id id id id id id ms ms id id ms en id id id zh ms ms en id id id id id id ms id ms ms ms id id id id ms id id id id ms id id id id id ms id id en ms en id id ms ms fi tl id id hu en ms ms ms id ms id ms id ms id ms id id id ms id ms id id id id id ms id ms ms ms id en ms en ms ceb id id ms id id id id en ms id id id id id id ms id id id id id ms id id ms id id ms id id id id ms ms id id id id id ms id ms id id ms ms io ms ms id id id id id ms ms ms ms ms ms ms en id id id ms ms id id id ms en id id id id id id id ms id ms id ms id id ms ms ms ms ms ms id id id ms id id id id id id en ms ms ms ms ms ms ms ms id id ms ms ms ms id id ms id id ms ms ms ms id id id ms id fr ms ms id ms id ms ms ms id id id id id id ms zh ms en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id cs da en cs en da cs en cs en cs cs en en en de cs en da cs en en da en en en cs cs da en da cs en en cs cs en en en cs cs da en da cs en en cs da en en en es cs da en en ms ms id ms id id id ms id ms cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Pakar : Bahasa Melayu di Televisyen dan Radio Makin Merosot
Kerajaan hari ini diminta agar memantau penggunaan bahasa Melayu oleh media elektronik yang disifatkan Persatuan Pendidik Bahasa Melayu (PPBMM) semakin merosot kualitinya.
Presidennya Prof Madya Dr Hashim Othman berkata pelbagai kesalahan bahasa yang berterusan dikesan dalam pelbagai program televisyen dan radio khususnya stesen swasta sejak akhir-akhir ini.
"Tanpa tindakan pembetulan oleh pihak bertanggungjawab, pasti ia akan merendahkan mutu penggunaan bahasa Melayu itu sendiri kerana media eletronik mempunyai pengaruh besar terhadap perkembangan, pemantapan dan penghayatan bahasa Melayu," katanya kepada Bernama di Besut.
Beliau memberi contoh kesalahan paling kerap ialah penggunaan kata ganti nama pembesar dan pemimpin negara yang disebut tanpa rasa sopan dan hormat.
"Nama pembesar berkenaan kerap kali disebut dengan panggilan hormat yang dan betul pada sebutan pertama, tetapi panggilan berikutnya hanya menggunakan nama peribadi beliau sahaja.
masyarakat Melayu, ini bukanlah amalan yang wajar atau berbudaya kerana sebagai tanda hormat nama peribadi mereka tidak patut disebut, tetapi digantikan dengan kata ganti nama yang sesuai dengan taraf atau kedudukan mereka dalam status sosial masyarakat," katanya.
Hashim yang juga pensyarah kanan Pusat Ilmu Pendidikan, Universiti Sains Malaysia berkata amalan sekarang itu adalah pengaruh budaya asing yang harus dihentikan.
Beliau juga menegur penggunaan kata ganti 'kita orang', 'korang', dan 'diorang' yang merujuk kepada ganti nama 'kami', 'kalian' dan 'mereka', yang kini meluas diguna dalam drama terbitan stesen televisyen berbayar.
Amalan itu katanya, adalah satu kesalahan yang mencemarkan dan merendahkan bahasa Melayu, serta berlaku akibat pengaruh bahasa asing.
Hashim berkata kesalahan bahasa itu jika tidak dibendung akan membawa impak buruk terhadap perkembangan bahasa Melayu kerana pengaruh media elektronik terhadap penonton dan pendengar khususnya kanak-kanak adalah sangat besar.
Beliau bagaimanapun memuji amalan stesen televisyen dan radio kerajaan yang menggunakan bahasa Melayu tinggi dan berupaya menjadi contoh kepada pelajar dan masyarakat.
Dicatat oleh SAHARUDDIN ABDULLAH di 8:30 AM No comments:
Amanat Tuan Pengarah Pelajaran Negeri Selangor
Mesyuarat Agung Majlis Guru Cemerlang Negeri Selangor.
1.1 Pengarah mengucapakan terima kasih kehadiran yang ramai Guru Cemerlang negeri Selangor pada kali ini.
1.2 Beliau menegaskan guru sebagai modal insan yang penting dan tenaga pakar yang arif dalam bidang masing-masing ketika menjalankan tugas agar dapat menjamin kecemerlangan sesebuah sekolah.
1.3 Beliau menyorotkan kembali sejarah kemunculan GC bermula sebelum 1994, apabila berlaku sesuatu kenaikan pangkat maka jawatan sebenarnya sebagai tenaga pengajar terpaksa ditinggalkan. Oleh itu dengan adanya pemilihan GC ini maka guru-guru ini tidak perlulah meninggalkan bidang tugas masing-masing sebaliknya dikekalkan sebagai tenaga pengajar dengan kenaikan pangkat sehingga ke peringkat JUSA C begitulah pengiktirafan kerajaan kepada GC.
1.4 Dengan pengiktirafan ini maka semua GC perlu terima hakikat dan terus berusaha untuk ke arah kecemerlangan dan tunjukkan kemampuan dan kecemerlangan dalam terma GC.
1.5 GC mesti ada aura dan perlu ada kemahiran yang tinggi dalam bidang masing-masing selain menjadi pakar rujuk dan berkongsi dengan guru-guru yang lain. Beliau menegaskan lagi, kemahiran GC hendaklah kepada’guru’ supaya kemahiran itu dapat diturunkan kepada murid pula. Dari itu GC tidaklah perlu keluar selalu sebaliknya memastikan kerja yang kita lakukan itu berkesan dan lebih bermakna.
1.6 Beliau juga berharap GC perlu tingkatkan ilmu dengan banyakkan membaca terutama isu-isu semasa yang berkaitan dengan pendidikan dan dasar-dasar kerajaan seperi NKRA, sub NKRA, KPI dan sebagainya. Hal ini demikian setiap guru mestilah dapat mencemerlangan setiap murid di sekolah masing-masing kerana Gred Purata (GP) menjadi kayu ukur prestasi dan cemerlangnya sesebuah sekolah. Dari itu GC perlu membimbing rakan-rakan yang lain agar usaha untuk menghasilkn SBP lebih mudah dijalankan.
1.7 Beliau menyatakan pihak kementeriaan telah cuba mengadakan SIP iaitu memprogramkan sekolah kepada cemerlang, baik, memuaskan dan berpotensi gagal. Di Selangor terdapat 7 buah sekolah berada di zon bahaya( berpotensi gagal ) di mana GP ialah 7. Manakala peringkat SPM 2009 Negeri Selangor GP 5.17.
1.8 Beliau menyarankan pihak sekolah mengambil beberapa subjek kepada pelajar yang lemah bukannya 10 subjek yang dianggapkan membebankan pelajar lemah. Berikan subjek yang mana pelajar syarat untuk pelajar menyambungkan pelajaran ada.
1.9 Selain itu setiap sekolah perlu laksanakan DOA – Diciplen of action iaitu memantau prestasi murid kita sendiri dengan latihan-latihan yang diberi, ujian peperiksaan dengan ini guru dapat melihat mana-mana ruang yang diperlu di baiki kepada guru. Malah setiap buah sekolah perlu ada kolaberasi dengan ibu bapa, PIBG dan masyarakat setempat
1.10 Akhirnya, beliau berharap GC Selangor dapat melaksanakan tugasan yang diberikan sebagai amanah dan tanggungjawab bersama. Janganlah ada yang berpuak-puak dalam persatuan sebaliknya hendaklah berfikir untuk memajukan kecemerlangan. Dengan lafaz bismillah ri rahman ri rahim. Saya merasmikan mesyuarat Agung kali ke -5.
Dicatat oleh SAHARUDDIN ABDULLAH di 8:20 AM No comments:
Pembaziran Makanan - Kita Kufur Nikmat
KETIKA banyak negara kekurangan makanan akibat dilanda pelbagai musibah, rakyat Malaysia melakukan pembaziran dengan membuang sisa makanan mencecah sehingga 9,000 tan sehari. Ini termasuk makanan yang dibeli untuk tujuan berbuka puasa tidak habis dimakan dan terpaksa dibuang. Keadaan ini bertentangan dengan Islam yang mementingkan soal berjimat cermat yang menjadi asas kesejahteraan kehidupan, lebih-lebih lagi ketika dalam Ramadan dan bakal menerima kedatangan Syawal tidak lama lagi. Islam amat menggalakkan umatnya berjimat cermat sama ada ketika membeli pakaian, penggunaan elektrik serta air dan juga dalam penyediaan juadah berbuka serta hidangan untuk Aidilfitri. Berjimat cermat atau bersederhana dalam segala hal amat dituntut agama kerana Islam menegah umatnya berbelanja berlebih-lebihan. Kita akui perbelanjaan untuk menyediakan juadah berbuka dan menyambut hari raya memang diperlukan. Tetapi, kita juga perlu menilai pengertian puasa iaitu menahan diri daripada melakukan perkara yang membatalkan puasa, selain mengelak godaan hawa nafsu dalam berbelanja sehingga sampai ke tahap membazir dan boros kerana ia adalah perbuatan syaitan. Ramai yang asyik dengan persiapan menyambut Syawal dengan membeli perabot dan langsir baru, peralatan elektrik dan sebagainya walaupun ia tidak perlu. Selain menambah beban hutang, unsur menunjuk-nunjuk ini juga jelas bertentangan dengan roh Ramadan.
Agak memeranjatkan apabila jumlah sisa makanan berbuka dan juadah Aidilfitri ini dianggarkan 45 peratus daripada 20,000 tan keseluruhan sisa pepejal yang dikutip di seluruh negara dalam sehari. Laporan disiarkan Berita Minggu semalam juga menunjukkan jumlah sisa pepejal atau sampah yang dikutip pada 2001 adalah sebanyak 17,000 tan sehari dan meningkat kepada 19,000 tan pada 2005. Terkini, jumlah kutipan harian dianggarkan lebih 20,000 tan dengan Jabatan Pengurusan Sisa Pepejal Negara menjangka ia bertambah kepada 30,000 tan sehari menjelang 2020. Peningkatan kutipan harian ini bukan saja meningkatkan perbelanjaan kerajaan untuk melupuskannya, ia turut mencemar persekitaran dan menyumbang kepada peningkatan kes pelbagai jenis penyakit, terutama di bandar yang dikenal pasti secara ketara penduduknya suka membazir dan membuang sisa makanan berbanding mereka di pedalaman atau kampung. Tabiat suka membazir ini perlu kita perbaiki. Umat Islam perlu sedar bahawa puasa adalah ibadat yang mempunyai peranan penting dalam membentuk peribadi dan akhlak agar dapat mencapai tahap ketakwaan kepada Allah. Bagi memenuhi hasrat itu, kita hendaklah benar-benar memahami bahawa puasa itu sebagai ibadat. Kita perlu bersikap sederhana dan mempertingkatkan amal ibadat sepanjang Ramadan. Antara ciri-ciri insan yang bertakwa ialah mereka yang berjaya mengawal nafsu makan dan mencegah perkara yang boleh membatalkan puasa. Ibadat ini berjaya melahirkan manusia yang berdisiplin, berdedikasi, berminda bersih dan berdaya tahan, sekali gus dapat menghindari amalan menjadikan Ramadan itu bulan untuk berpesta makan dan membeli-belah secara berlebihan. Perlu diingat, makan dan membeli secara berlebih-lebihan hanya membawa kepada pembaziran dan mengurangkan pahala amalan yang dilakukan.
Buang Bayi - Busung Luka-luka Lama
- ABU ABDILLAH RIDUAN KHAIRI
Isu membuang dan membunuh bayi semakin menjadi-jadi. Yang dilaporkan media sahaja sudah hampir setiap hari. Laporan media adalah ibarat ‘ice berg’, yang tersembunyi jauh lebih besar dari yang nampak.
Masalah membuang bayi bukan masalah sehari atau seminggu. Membuang bayi adalah busung yang terpendam sekian lama dari luka-luka yang lain. Busung membuang bayi bermula dari luka lahirnya anak zina. Adalah sangat pelik atau ajaib anak yang halal dibuang sedemikian rupa. Anak zina lahir dari ‘luka’ perzinaan. Perzinaan lahir dari pergaulan bebas antara lain jantina.
Kata Allah dalam Kitabnya, “Dan janganlah kamu mendekati zina, sesungguhnya zina itu adalah satu perbuatan yang keji dan satu jalan yang sangat buruk.” (Surah al-Isra’, ayat 32)
Para ulama menjelaskan bahawa firman Allah Subhanahu wa Ta’ala : “Janganlah kamu mendekati zina”, maknanya lebih dalam daripada perkataan : “Janganlah kamu berzina” yang ertinya : Dan janganlah kamu mendekati sedikit pun juga daripada zina (Tafsir Al-Qurthubiy). Yakni : Janganlah kamu mendekati apa-apa yang berhubungan dengan zina dan membawa kepada zina apalagi sampai berzina (Tafsir Ruhul Ma’aaniy).
Anak luar nikah dan zina
Kelahiran anak zina bukan lagi satu fenomena yang luar biasa. Menurut rekod Jabatan Pendaftaran Negara, dari tahun 2000 hingga 2008 lebih dari 250,000 kelahiran tanpa nama bapa dicatatkan. Tiada nama bapa bukanlah akibat bapa yang mati perang atau isteri ditinggalkan suami, sebaliknya hasil hubungan haram.
Seorang pentadbir di sebuah sekolah di kawasan luar bandar menceritakan, pada setiap tahun guru-guru di situ akan mendapat gelaran ‘datuk’ kerana ‘meraikan’ pelajar yang melahirkan anak zina. Bayangkan, sebuah sekolah luar bandar dan perkara ini berlaku saban tahun.
Manakala situasi di beberapa buah pulau peranginan lebih tragik. Anak gadis tempatan sudah boleh memilih untuk meniduri siapa yang mereka ingin. Lelaki-lelaki tempatan dipandang sebelah mata sahaja, dengan kehadiran pelancong-pelancong asing.
Beberapa kes ini menunjukkan bahawa isu besar yang mendalangi kisah buang bayi ini ialah perzinaan dan pergaulan bebas.
Baru-baru ini sebuah institusi pengajian mengenakan peraturan untuk mengawal pergaulan bebas antara lelaki dan perempuan. Pelajar lelaki tidak dibenarkan berdua-duaan dalam kereta dan larangan pelajar wanita membonceng pelajar lelaki. Tindakan ini wajar dipuji untuk menjauhi jalan-jalan menarik kepada perzinaan. Namun, sayang sekali tindakan ini mendapat reaksi sebaliknya daripada pihak atasan.
Lantas kita tertanya-tanya apakah solusi atau tindakan yang boleh diambil untuk mengekang barah ini daripada merebak. Tidak sedikit jumlah wang sudah dibelanjakan kerajaan untuk melaksanakan bermacam-macam program dan kempen. Namun kesannya masih sangat minimum.
Nanti ada yang bertempik, “tukar kerajaan!”. Atas alasan pihak kerajaan kurang komited dengan isu-isu sosial. Benarkah begitu? Benarkan begitu mudah menangani permasalahan umat dengan hanya menukar parti yang memerintah?
Sejarah moden Amerika mencatatkan, kempen besar-besar terhadap bahaya arak telah pun dilakukan pada awal kurun ke-19. Arak diwartakan haram, dan hukuman penjara dikenakan kepada sesiapa yang meminumnya. Hasilnya, penjara penuh sedangkan masalah arak tidak diselesaikan.
Penguatkuasaan undang-undang atau menggubal undang-undang yang tegas bukanlah jalan pintas untuk membaiki situasi ini. Ini bukan metode yang ditunjukkan dalam sejarah tamadun manusia. Juga bukan metode yang ditunjukkan oleh Nabi Muhammad ketika merubah orang Arab yang bukan siapa-siapa menjadi bangsa yang kuat lagi dihormati.
Sejarah Arab pasca Islam mencatatkan kerosakan akhlak dan sosial yang sangat teruk. Tidak kalah bandingnya dengan apa berlaku pada kita hari ini. Semuanya terakam dalam kitab-kitab sirah seperti ‘Raheeq al-Makhtum’ karangan Syaikh Sofiurrahman Mubarakfuri (telah diterjemahkan oleh Yadim)
Ketika al-Quran mula diturunkan di Mekah, orang-orang Arab bergelumang dengan macam-macam kerosakan. Di sebalik arak, zina, judi dan jenayah yang lain, Allah memerintahkan Rasulnya untuk ‘sekadar’ membaca. Melalui lisan Jibrail, Nabi Muhammad disuruh membaca. Bahkan 5 ayat pertama hanya menyebutkan tentang membaca, segumpal darah dan pen (qalam).
Prinsip yang pertama dapat diambil dari situasi ini ialah, setiap situasi perlu ditangani dengan pendekatan ilmiah dan kefahaman yang benar. Kata Allah, “Ketahuilah (fa’lam), Tiada Tuhan layak disembah melainkan Allah” (Surah Muhammad: 19). Untuk beriman sahaja, perlu kepada ilmu dan pengetahuan. Sebesar-besar urusan pun tetap dimulai dengan pengetahuan, apatah lagi menangani situasi sosial. Ia tidak akan berjaya selamanya, selagi kempen dan program sekadar berlegar poster yang emosional atau sambil berkonsert sambil beramal (konon).
Nanti akan ada pula yang tertanya-tanya, yang bobrok akhlak dan sosialnya bukankah sebahagiannya golongan terpelajar. Sebelum menghukum, nanti dulu. Jawapannya ada di sini.
Perintah membaca atau berilmu dalam al-Quran tidak berhenti sebatas 5 ayat. Sunnah mencatatkan ayat-ayat al-Quran berikutnya yang turun di Mekkah membawa satu mesej yang sepunya. Semuanya mengajak umat mentauhidkan Allah dan menjauhi syirik. Lantas bagaimana pula dengan arak, zina, buang bayi dan urusan lain. Adakah Tuhan terlupa, atau Jibrail yang salah memilih bingkisan? Tentu sekali tidak, Allah Maha Sempurna tidak pernah lupa dan lalai walau setengah saat pun. Dan Jibrail tidak pernah ingkar walau pada satu perintah Allah pun.
Sejarah mencatatkan ayat-ayat al-Quran yang diturunkan di Mekah mengutamakan isu akidah yakni memurnikan keyakinan umat dari sebarang bentuk perbuatan syirik. Mesej Allah jelas, jernihkan semula hubungan Allah dan hambanya, nanti Allah akan bantu membaiki masalah-masalah yang lain.
Proses memurnikan tauhid umat ibarat memasang pasak atau cerucuk dalam mendirikan sebuah bangunan. 13 tahun adalah masa yang diambil oleh Rasul untuk menanamkan cerucuk tauhid di dalam dada-dada sahabat. Sehingga mereka sanggup mengorbankan harta dan nyawa untuk melafazkan iman. Kemuncaknya berlaku apabila mereka ‘diusir’ dari kampung halaman, meninggalkan keluarga dan harta. Semuanya adalah kesan dari akidah yang benar.
Ini terlihat di Madinah. Selepas akidah dan keyakinan umat bulat bergantung kepada Allah, setiap perintah-perintah lain ditaati tanpa bantah. Manakala setiap larangan Allah dijauhi tanpa keluh-kesah.
Ketika ayat mengharamkan arak diturunkan di Madinah, umat Islam dengan rela hati pulang ke rumah terus memecahkan tempayan-tempayan arak di dapur-dapur mereka. Sehinggakan ahli sejarawan mencatatkan tanah-tanah kering Kota Madinah seakan-akan banjir dengan limpahan arak yang ditumpahkan. Inilah kesan tauhid dan akidah yang benar.
Jawapan kepada terlibatnya golongan terpelajar dalam masalah akhlak dan sosial ialah ilmu mereka pelajari tidak bertunjangkan akidah yang benar. Tidak memadai dengan hanya menghafal Rukun Iman yang enam atau menilik sifat 20 yang diragui kesahihannya sahaja.
Semoga Allah mengurniakan generasi kita ilmu bermanfaat seperti doa yang diajarkan Nabi,
“Ya Allah, berikan kami ilmu yang bermanfaat, rezeki yang baik dan amalan yang diterima” (Hisnul Muslim, Dr Said bin Ali Wahf Al-Qahthani).
Dicatat oleh SAHARUDDIN ABDULLAH di 8:26 AM No comments:
Friday, September 3, 2010
Kertas 2 : Kemahiran Berbahasa
Soalan 3: Pengetahuan dan Kemahiran Bahasa. (30 markah)
(a) Tulis satu ayat bagi tiap – tiap kata ganda di bawah supaya jelas menunjukkan bahawa anda faham akan perbezaan maksud dan penggunaannya. Anda tidak boleh memberikan imbuhan, menukarkan imbuhan, menjadikannya sebagai nama khas dan peribahasa.
(i) kuih – muih
(ii) lintang – pukang
(iii) semak – samun
(iv) gunung – ganang
(v) selok – belok
(vi) huru – hara
(b) Tukarkan ayat aktif di bawah ini kepada ayat pasif tanpa mengubah maksud asalnya.
(i) Pihak polis telah berjaya memberkas beberapa orang kumpulan kongsi gelap
dalam satu sekatan jalan raya.
(ii) Pak cik Hashim telah mengumpul beberapa biji buah durian yang gugur untuk
dijual di pasar malam.
(iii) Pihak Berkuasa Tempatan (PBT) akan mengambil tindakan tegas kepada peniaga
yang gagal menjelaskan cukai.
(c) Dalam ayat di bawah terdapat dua kesalahan penggunaan ejaan dan imbuhan. Kenal pasti kesalahan – kesalahan tersebut dan betulkan dengan menulis ayat itu semula tanpa mengubah struktur dan maksud asalnya.
(i) Kebanyakan pengusaha mee goreng mendakwa bahawa mereka mengalami kerugian
sebagai akibat naik harga minyak.
(ii) Persatuan Ibu Bapa dan Guru SMK. Seri Kota akan adakan Sukan Tahunan kali ke-
IV pada penghujung bulan ini.
(iii) Kerjasama semua pihak amat diperlukan dalam usaha membendong gejala buli di
(d) Dalam ayat di bawah terdapat kesalahan penggunaan kata atau istilah atau bahasa. Kenal pasti kesalahan – kesalahan tersebut dan betulkan dengan menulis ayat itu semula tanpa mengubah struktur dan maksud asalnya.
(i) Usaha menghentikan kemiskinan rakyat di negara ini khususnya orang – orang
Melayu hanya akan dapat dicapai jika semua pihak saling bantu – membantu.
(ii) Para pelajar – pelajar yang tidak mematuhi ketetapan sekolah akan dikenakan
(iii) Tindakan sesetengah peniaga kedai runcit yang meninggikan harga gula telah
mendapat bangkangan orang ramai.
(e) Tulis satu ayat bagi setiap peribahasa di bawah ini untuk menunjukkan bahawa anda faham akan maksud dan penggunaannya.
Jawab soalan berdasarkan novel berikut :
a) Bukit Kepong karya Ismail Sarbini.
b) Konserto Terakhir karya Abdullah Hussain
a) Dalam sesebuah novel banyak pengajaran yang dapat kita peroleh.
Berdasarkan novel yang anda kaji, jelaskan 4 pengajaran daripada nobvel tersebut.
b) Pengarang sering menerapkan nilai-nilai murni kepada pembacanya. Berdasarakan dua novel yang anda kaji, huraikan nilai-nilai murni yang diterapkan oleh pengarang yang boleh dijadikan ikhtibar dalam hidup kita.
Nota: Semua jawapan hendaklah ditulis dalam kertas kajang dan diikat dengan kemas. Sila hantar semua hjawapan pada 20 September 2010.
Dicatat oleh SAHARUDDIN ABDULLAH di 4:50 PM No comments:
Kerja Rumah Masa Cuti : Bahasa Melayu Kertas 2.
Baca petikan di bawah ini dengan teliti dan kemudian buat satu rumusan tentang peranan guru dalam bidang pendidikan dan cabaran yang dihadapi pada masa kini. Panjang rumusan anda hendaklah tidak melebihi 120 patah perkataan.
Guru merupakan tunggak atau agen utama kepada keberkesanan pendidikan. Betapa baik sistem pendidikan sekalipun, kalau agen yang menyampai itu tidak efektif, maka matlamat untuk mencapai kesempurnaan insan tidak akan tercapai. Kejayaan dan keberkesanan pendidikan adalah berhubung rapat dengan kesedaran, keinsafan dan tanggungjawab sebagai pendidik di samping mempunyai ilmu yang cukup dan sahsiah yang luhur. Sebagai seorang pendidik, guru perlu melengkapkan diri dengan ilmu pengetahuan di samping mempunyai keluruhan peribadi yang tinggi. Hal ini penting kerana segala tindak tanduk guru sering diperhatikan dan dicontohi oleh masyarakat.
Berbalik kepada peranan guru, guru yang selalu diumpamakan bagai lilin membakar diri sendiri memainkan banyak peranan dalam bidang pendidikan sama ada di peringkat menengah rendah mahupun menengah atas. Salah satu peranan utama guru ialah memberikan ilmu pengetahuan kepada para pelajar. Ilmu pengetahuan yang disampaikan termasuklah Sains, Matematik, Ekonomi, Kimia dan sebagainya. Hasilnya lahirlah golongan profesional, tokoh tersohor, ahli korporat, politikus terkemuka malah termasuk seorang Perdana Menteri yang menerajui kepimpinan negara. Selain itu, guru turut berjaya melahirkan suatu generasi yang prihatin, cekap, dan berwawasan dalam membangun dan memajukan negara. Dalam hal perpaduan, sumbangan guru sememangnya amat besar. Pelajar yang terdiri daripada pelbagai kaum dan bangsa dapat bertolak ansur, bermuafakat, bekerjasama dan tolong – menolong. Hasil kesepakatan ini akan memudahkan pihak kerajaan untuk memberi tumpuan kepada pembangunan dan kemajuan negara.
Tugas guru bukan setakat menyampaikan ilmu pengetahuan kepada pelajar, bahkan membimbing pelajar – pelajar supaya berbudi pekerti, berahlak mulia, berdikari, rajin berusaha dan bertanggungjawab. Di tangan gurulah terletaknya harapan bagi membentuk masyarakat beragama, berilmu, beriman, berakhlak, berteknologi dan berbudaya. Dalam hal kasih sayang, guru sangat mengasihi anak didiknya seperti mana dia menyayangi anaknya sendiri. Sikap kasih sayang yang ditunjukkan oleh guru akan dapat membentuk disiplin pelajar yang baik dan seterusnya wujud perasaan hormat kepada guru – guru, rakan sebaya dan dengan ini mudahlah bagi guru untuk memberi didikan atau bimbingan.
Seorang guru yang baik sentiasa memberi nasihat, bimbingan dan dorongan kepada pelajarnya. Dorongan dan motivasi yang diberikan ini mampu melahirkan pelajar yang cemerlang sama ada dari segi akademik mahupun kokurikulum. Seperkara lagi, pada zaman sekarang ini, guru akan berhadapan dengan pelbagai kerenah pelajar. Mungkin ada dalam kalangan pelajar yang nakal dan buruk akhlaknya. Bagaimanapun situasi ini berjaya ditangani oleh guru dengan cara yang halus, bersopan dan mendidik.
Hakikatnya tugas sebagai guru sungguh mulia kerana guru telah diamanah untuk mendidik anak bangsa. Maka biarlah amanah itu dipikul oleh orang – orang yang benar – benar ikhlas dan komited mendidik bangsa dan bukan sekadar untuk mendapatkan gaji.
(Dipetik dan diubahsuaikan daripada Guru Berkualiti
Pemangkin Kegemilangan, Dewan Siswa, Mei 2004)
Soalan 2(a): Petikan Umum
Berdasarkan petikan Soalan 1 di atas, jawab soalan – soalan yang berikut dengan menggunakan ayat anda sendiri.
(i) Berikan maksud rangkai kata “bagai lilin membakar diri sendiri.”
(ii) Apakah jasa atau sumbangan guru yang amat berharga kepada masyarakat dan
(iii Pada pendapat anda, mengapakah profesion perguruan kini menjadi pilihan utama
golongan yang mencari pekerjaan?
Soalan 2 (b): Petikan Prosa Moden
Baca petikan di bawah dengan teliti dan kemudian jawab soalan-soalan berikutnya dengan menggunakan ayat anda sendiri.
Mariah segera menangkap secebis rasa kecewa Cikgu Tini.
Wajarkah keperihalan ayah yang mabuk dan memaksa anaknya menghulurkan wang diceritakan.Anak itu pula masih bersekolah yang tentunya memerlukan bantuan ayah.Percayakah Cikgu Tini kalau didedahkan itu?
“Cerita yang terlalu pelik Cikgu.”
Mariah melihat sebaris gigi Cikgu Tini yang cantik ketika Cikgu itu tersenyum.
“Cikgu difahamkan ayah Mariah sakit.Apakah sekarang sudah sembuh?”
Siapa agaknya yang menceritakan rahsia-rahsia hidup dirinya ini? Edah? Atau jiran-jiran seperti Mak Som dan Pak Usu Dolah?Apakah Cikgu Tini mengenali mereka selain Edah?
Mungkin Edah atau kalau tidak Edah siapa lagi? Edahlah yang tahu.Tetapi Edah sudah berikrar dan bersumpah tidak akan pecah di mulut.
Cikgu Tini terlalu bijak memerangkap,fikir Mariah berulang kali.Kalau Edah diperangkap,tentunya Edah terpaksa berterus terang.
“Ada masa sihat dan ada masa sakit,Cikgu,”ujar Mariah dengan segala kekuatan keyakinan.
(Dipetik daripada Mariah,Antologi Kerusi)
(i) Apakah masalah yang dihadapi oleh Mariah dalam petikan di atas?
(ii) Pada pendapat anda,apakah yang harus Mariah lakukan untuk menyelesaikan
(iii) Nyatakan peristiwa yang menyebabkan bapa Mariah berkeadaan seperti dalam
Soalan 2 (c) : Petikan Prosa Tradisional.
Baca petikan prosa tradisional di bawah ini dengan teliti, kemudian jawab soalan-soalan yang berikutnya dengan menggunakan ayat anda sendiri.
Maka sahut perempuan itu. “ Nama hamba Dang Raya Rani. Hambalah pengetua Tuan Puteri Gunung Ledang. Nantilah hamba di sini biar hamba persembahkan segala kata tuan hamba ini pada tuan puteri.”
Maka Dang Raya Rani dengan keempat perempuan sertanya itupun lenyaplah. Ada kadar sesaat, maka kelihatan seorang perempuan tua, bongkok belakangnya, berlipat tiga. Maka ia berkata pada Tun Mamat , “ Adapun segala kata-kata tuan hamba itu sudahlah dipersembahkan oleh Dang Raya Rani pada Puteri Gunung Ledang. Akan titah tuan puteri, “ Jikalau Raja Melaka hendakan aku, perbuatkan aku jambatan emas satu, jambatan perak satu, dari Melaka datang ke Gunung Ledang ini. Akan peminangannya, hati nyamuk tujuh dulang, hati kuman tujuh dulang, air mata setempayan, air pinang muda setempayan, dan darah raja semangkuk, dan darah anak raja yang bernama Raja Ahmad itu semangkuk. Jikalau boleh demikian, kabullah tuan puteri akan kehendak Raja Melaka itu.”
Telah sudah ia berkata-kata demikian lenyaplah ia. Maka pada suatu riwayat orang tua yang berkata-kata itulah Puteri Gunung Ledang, merupakan dirinya seperti orang tua.
(Antologi Anak Laut, Peminangan Puteri Gunung Ledang , halaman 32)
(i)Apakah maksud rangkai kata kabullah tuan puteri akan kehendak Raja Melaka itu ?
( 2 markah )
(ii)Mengapakah Puteri Gunung Ledang mengenakan syarat yang berat kepada Raja Melaka ?
(iii)Pada pendapat anda, apakah kesan-kesan buruk jika Raja Melaka berkeras mahu
memenuhi permintaan Puteri Gunung Ledang?
Soalan pemahaman Pusi Moden (2 d)
Baca sajak di bawah dengan teliti, kemudian jawab soalan-soalan yang berikutnya dengan menggunakan ayat anda sendiri.
Aku Menjadi Lebih Berani
Sayang, hanya aku tahu
sebilah pisaumu aku tidak gentar
Hati dan rasa mengajarku
aku menjadi lebih berani
(i) Apakah sikap penyajak dalam sajak di atas ?
(ii) Pada pendapat anda, mengapakah sifat berani itu penting dalam kehidupan
(iii) Huraikan unsur gaya bahasa sajak tersebut
Dicatat oleh SAHARUDDIN ABDULLAH di 4:35 PM No comments:
Latihan Bahasa Melayu - Untuk Pelajar Tingkatan 5 EA1, 5 EA2 dan 5ERT 1
Lihat gambar di bawah dengan teliti. Huraikan pendapat anda tentang kepentingan perpaduan dalam kalangan rakyat Malaysia. Panjang karangan anda hendaklah antara 200 hingga 250 patah kata.
Di bawah ini terdapat 5 pilihan jawapan. Jawab satu soalan sahaja. Jawapan anda hendaklah melebihi 350 patah perkataan.
1 Sumbang mahram merupakan salah satu masalah sosial yang melanda negara kita. Walaupun pelbagai usaha telah dijalankan, namun kejadian tersebut semakin kerap dipaparkan di dada-dada akhbar.
Bincangkan punca dan kesan yang timbul akibat sumbang mahram.
2 Sebagai seorang Kaunselor Sekolah, anda diminta untuk menyampaikan ceramah yang bertajuk, “Pengurusan Masa yang Betul Melahirkan Pelajar yang Cemerlang.” Ceramah itu akan disampaikan semasa perhimpunan sekolah anda.
Tuliskan ceramah anda selengkapnya.
3 Berdasarkan satu kajian yang telah dibuat, penduduk Kuala Lumpur dikatakan penduduk ketiga di dunia yang dianggap biadap kerana dikatakan kurang mempunyai kesedaran sivik dan nilai-nilai murni.
Sejauh manakah anda bersetuju dengan pendapat tersebut? Bahaskan.
4 Sekolah anda telah mengadakan pertandingan kawad kaki sempena Hari Kokurikulum sekolah anda. Sebagai salah seorang ahli jawatankuasa pertandingan, anda diminta untuk menulis laporan tentang pertandingan yang dijalankan tiu.
Tuliskan laporan anda selengkapnya.
5 Sebaik sahaja kami keluar dari situ, abang berkata, “Abang berjanji tidak akan datang ke sini lagi.”
Tulis sebuah cerpen yang berakhir dengan pernyataan tersebut.
Dicatat oleh SAHARUDDIN ABDULLAH di 4:27 PM No comments:
Wednesday, September 1, 2010
Jasamu Dikenang - Pn Hjh Noor Hayati binti Hj Bakri
6 Oktober 2010 merupakan tarikh perkhidmatan terakhir Tuan Pengetua SMK Sijangkang Jaya sebagai kakitangan perkhidmatan awam. Biarpun masih berupaya untuk memimpin pasukan SMK Sijangkang Jaya namun, beliau mengambil keputusan untuk berehat bagi memantapkan perjalanan hidup beliau.
Sepanjang berada di bawah pimpinan beliau, saya merasa sangat selesa dan bertuah. Beliau seorang yang sangat mesra dan tidak mementingkan status dan kedudukan. Bak kata pepatah ke lurah sama dituruni, ke puncak bukit sama didaki. Situasi ini jarang kita temui dalam kalangan pemimpin sesebuah organisasi. Beberapa program yang saya anjurkan tetap dihadiri oleh beliau walaupun program itu diadakan di luar sekolah dan melibatkan waktu cuti. Antara program yang beliau hadiri ialah Kem Motivasi, Program Akademik, Lawatan Sambil Belajar, Program Kemasyarakatan dan sebagainya.
Apa yang membanggakan, beliau bukan sahaja menghadiri program tersebut tetapi turut merasai apa yang pelajar dan guru-guru rasai. Dalam program hari keluarga, beliau turut sama-sama bersukan, memasak dan sangggup berjaga hingga lewat malam bersama guru-guru. Semua kenangan itu merupakan kelainan yang sukar ditemui dalam kalangan pemimpin sesebuah organisasi.
Beliau juga selalu memberikan suntikan semangat kepada guru-guru untuk terus memperbaiki pencapaian diri dan meningkatkan ilmu. Pantang bagi beliau "beralah sebelum berjuang". Beliau juga seorang yang mementingkan kualiti. Apa sahaja yang dihasilkan mestilah memenuhi dan mencapai tahap kualiti yang disasarkan. Ketegasan beliau ini, menjadikan perancangan dan hasil kerja yang dilakukan oleh guru-guru berada pada tahap yang baik. Secara tidak langsung, mengajar guru-guru untuk lebih memperbaiki tahap kemahiran diri sendiri.
Beliau juga seorang yang sangat pemurah. Banyak program sekolah yang beliau berikan sumbangan bukan setakat idea dan tenaga sahaja malah wang ringgit.Tidak perlulah dicanangkan banyak mana sumbangan beliau tetapi mereka yang menjadi penganjur sesuatu program tentu akan tahu dan sedar akan sumbangan yang telah diberikan oleh beliau.
Persaraan beliau merupakan suatu kehilangan kepada dunia pendidikan amnya dan kepada warga SMK Sijangkang Jaya khususnya. Didoakan semoga beliau terus sihat, sejahttera dan dapat meneruskan kehidupan dengan bahagia.
Dicatat oleh SAHARUDDIN ABDULLAH di 10:07 AM No comments:
Merdeka Dalam Memartabatkan Bahasa Melayu
MEMARTABATKAN bahasa Melayu (BM) bukan setakat dalam sistem pendidikan, kata pensyarah bahasa, Dr. Mashudi Bahari kepada Utusan Malaysia.
Menurut beliau, penggunaan Bahasa Kebangsaan itu perlu diperluaskan di luar lingkungan pendidikan mencakupi semua urusan sama ada rasmi dan tidak rasmi tanpa kompromi.
"Dasar Memartabatkan BM dan Memperkukuhkan Bahasa Inggeris (MBMMBI) merupakan bukti kesungguhan kerajaan menjulang bahasa itu ke tahap yang tertinggi," katanya.
Malangnya masih terdapat urusan yang menggunakan bahasa Inggeris seperti dalam bidang pengiklanan, perundangan khususnya yang melibatkan perjanjian sewa beli dan juga dalam komunikasi awam.
"Senario ini membayangkan seolah-olah tiada kesinambungan antara ilmu yang dipelajari di sekolah dengan penggunaannya dalam kehidupan seharian,"jelasnya.
Malah dalam perbualan sesama orang Melayu pun, mereka 'selesa' berbahasa Inggeris atau berbahasa rojak. Apatah lagi jika ada kaum lain dalam kumpulan perbualan itu.
Lebih mendukacitakan, terdapat juga agensi dan syarikat berkaitan kerajaan (GLC) yang mengagungkan bahasa asing itu terutamanya dalam pembentangan kertas kerja, mesyuarat atau penyediaan cadangan perniagaan. Urusan surat menyurat dan dokumentasi juga kebanyakannya dalam bahasa Inggeris.
Selalunya, tiada terma yang tepat dalam bahasa Melayu dijadikan alasan untuk menghalalkan tindakan tersebut. Ia menjurus kepada bidang baru yang berkaitan sains dan teknologi.
Hakikatnya, menurut Mashudi, negara kita mempunyai ramai pakar rujuk untuk menterjemah dan mencari istilah yang sesuai.
"Selain Dewan Bahasa dan Pustaka (DBP), setiap institusi pengajian tinggi (IPT) tempatan juga mempunyai pakar bahasa masing-masing untuk dijadikan rujukan," ujar beliau.
Dalam banyak keadaan, bukan istilah atau perkataan yang tiada tetapi jati diri telah meluntur dari sanubari rakyat negara ini. Malah, perkataan yang digunakan bukan canggih pun!
Sekadar kosa kata biasa sahaja. Untuk kepastian, sila amati dialog dalam drama dan rancangan bual bicara di televisyen atau teliti perbualan pemanggil dengan penyampai di stesen radio.
Penggunaan bahasa penjajah itu lebih kepada pernyataan status atau untuk menunjukkan tahap pendidikan penuturnya.
Natijahnya, apabila golongan ini memegang jawatan penting dalam sesebuah organisasi, mereka cenderung mengutamakan bahasa Inggeris.
Misalnya dalam pengangkutan awam, pengumuman dibuat dalam bahasa Inggeris walaupun majoriti penumpangnya adalah rakyat tempatan. Memadai dan munasabah jika ia dibuat untuk kenderaan awam yang melibatkan laluan dari dan ke lapangan terbang.
Bukan menidakkan kepentingan bahasa Inggeris tetapi hubungan komuniti masyarakat Malaysia harus mengutamakan bahasa Melayu. Rakyat Jepun boleh, kita pun boleh.
Ayuh, kita mulakan sambutan Hari Kemerdekaan ke-53 dengan memartabatkan Bahasa Kebangsaan. Merdeka! Merdeka! Merdeka!
Sumber : http : //www.utusan.com.my/
Dicatat oleh SAHARUDDIN ABDULLAH di 8:53 AM No comments:
Kemerdekaan - Perlu Dihayati dan dihargai
Oleh Muhamad Razak Idris
KEMERDEKAAN ialah sebuah anugerah terbesar daripada Tuhan kepada manusia. Sebagai rakyat Malaysia, kita harus insaf dan bersyukur dengan anugerah kemerdekaan ini. Dengan takdir Tuhan, negara kita telah memperoleh kemerdekaan sejak 53 tahun lalu.
Kita harus mensyukuri sepenuhnya kurniaan ini kerana di dalam sejarah kehidupan hari ini, masih kedapatan banyak lagi kelompok manusia sedang bertarung memperoleh anugerah kemerdekaan.
Memandangkan negara kita sudah memperoleh anugerah kemerdekaan, maka seharusnya kita mengambil peluang dan kesempatan untuk menikmati nikmat ini. Persoalan penting di dalam hal ini ialah, bagaimanakah caranya untuk menikmati anugerah kemerdekaan ini?
Bagi saya, cara terbaik menikmati anugerah kemerdekaan ialah dengan mengamalkannya. Ada beberapa cara untuk kita mengamalkan kemerdekaan.
Cara pertama ialah dengan meningkatkan daya usaha bagi memajukan diri. Anugerah kemerdekaan memberi peluang luas kepada kita sebagai rakyat untuk mengambil peluang meningkatkan kemajuan di dalam pelbagai aspek kehidupan. Dalam hal ini, aspek paling utama tentu sekali di bidang ilmu dan pendidikan.
Kita harus menggunakan ruang kemerdekaan bagi meningkatkan ilmu pengetahuan di dalam pelbagai bidang menerusi pendidikan secara formal atau tidak formal. Peluang meningkatkan kesedaran dan keterampilan diri di pelbagai bidang ilmu adalah satu peluang keemasan yang tidak mungkin diperoleh bagi rakyat yang berada di negara terjajah.
Cara kedua dengan berusaha meningkatkan rasa bangga terhadap jati diri, sejarah dan warisan negara kita. Kemerdekaan ialah satu peluang untuk kita menunjukkan jati diri kita sebagai satu kelompok masyarakat yang unik dan tersendiri di pentas ketamadunan dunia yang rencam. Jati diri umat Melayu dan kaum serta etnik yang pelbagai tergabung sebagai satu keluarga besar berteraskan peradaban timur dan peranan Islam sebagai agama teras harus diketengahkan secara meluas dan berterusan kepada masyarakat dunia. Penonjolan peradaban ini boleh kita jelmakan menerusi tulisan, ucapan dan perwatakan peribadi kita apabila saling berhubung antara satu dengan lain di dalam atau luar negara.
Cara ketiga menerusi usaha memanfaatkan ruang kebebasan yang dimiliki bagi membina ketahanan negara mendepani cabaran hari kini dan masa depan. Seperti yang kita sedia tahu, cabaran yang sedang dihadapi negara kita amat pelbagai terutama di era baru yang dikenal sebagai globalisasi dan masyarakat terbuka. Bagi mendepani cabaran ini, negara kita harus membina daya tahan yang utuh dari pelbagai aspek terutama dalam bidang persaingan ekonomi dan sistem sosial dan politik.
Sebagai rakyat yang bertanggungjawab, kita harus mengambil kesempatan dari ruang kemerdekaan ini dengan menyumbang kepada kesejahteraan ekonomi negara menerusi meningkatkan produktiviti kerja serta membangunkan inovasi dan kreativiti di dalam perusahaan yang diceburi. Seluruh rakyat harus saling berkongsi sumber bagi memastikan pembangunan dan pengagihan ekonomi dapat dinikmati oleh seluruh rakyat jelata.
Keupayaan ketahanan negara banyak bergantung juga kepada kesejahteraan sosial. Semangat persefahaman sesama rakyat harus ditingkatkan secara berterusan. Ruang kemerdekaan harus dimanfaatkan sepenuhnya oleh seluruh warga masyarakat bagi tujuan membangunkan kesatuan negara. Ini boleh dijayakan dengan kita memperluaskan dan mengamalkan budaya berdialog sesama warga. Pendekatan dialog adalah saluran paling berkesan bagi meleraikan perseteruan dan salah faham antara individu atau kumpulan masyarakat.
Bagi tujuan ini, kita harus mengelakkan diri dari terjebak dengan perbuatan yang boleh menimbulkan salah faham atau meningkatkan sikap bersangka buruk antara satu dengan lain. Selamat Menyambut Hari Merdeka.
Penulis ialah Presiden Angkatan Belia Islam Malaysia (ABIM)
Sumber : http : //www.bharian.com.my/
Dicatat oleh SAHARUDDIN ABDULLAH di 8:38 AM No comments:
Newer Posts Older Posts Home
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Pakar : Bahasa Melayu di Televisyen dan Radio Maki...
Amanat Tuan Pengarah Pelajaran Negeri Selangor
Pembaziran Makanan - Kita Kufur Nikmat
Buang Bayi - Busung Luka-luka Lama
Kertas 2 : Kemahiran Berbahasa
Kerja Rumah Masa Cuti : Bahasa Melayu Kertas 2.
Latihan Bahasa Melayu - Untuk Pelajar Tingkatan 5 ...
Jasamu Dikenang - Pn Hjh Noor Hayati binti Hj Bakri
Merdeka Dalam Memartabatkan Bahasa Melayu
Kemerdekaan - Perlu Dihayati dan dihargai
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.